3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์และบริการ

ลักษณะการประกอบธุรกิจของบริษัทแบ่งได้เป็น 2 ลักษณะ คือ ธุรกิจแปรรูปผลิตภัณฑ์เหล็กรูปพรรณ
และธุรกิจจัดหาผลิตภัณฑ์เหล็กเพื่อจำหน่าย ดังรายละเอียดดังนี้

  3.1.1 การแปรรูปผลิตภัณฑ์เหล็กรูปพรรณ

ผลิตภัณฑ์ที่ใช้เหล็กรีดร้อนชนิดม้วน (Hot Rolled Coil) มาผ่านกระบวนการขึ้นรูปต่างๆ ได้แก่
เหล็กแผ่น (Steel Sheet), ท่อเหล็ก (Steel pipe) และเหล็กตัวซี (C-Channel)
และผลิตเหล็กรูปพรรณอื่นๆ ให้เป็นไปตามขนาดที่ต้องการและได้มาตรฐาน

-   เหล็กแผ่น (Steel Sheet)

โดยนำเอาแผ่นเหล็กรีดร้อนชนิดม้วน (Hot Rolled Coil)
มาตัดเป็นแผ่นตามขนาดความต้องการของลูกค้า โดยทั่วไปเหล็กแผ่นที่จำหน่ายมีความกว้างประมาณ
1.22 และ 1.52 เมตร ความยาวประมาณ 2.44 เมตร 3.05 เมตร และ 6.10 เมตร
และความหนาประมาณ 1.20 – 25.00 มิลลิเมตร ปัจจุบัน
บริษัทและบริษัทย่อยมีเครื่องจักรสำหรับตัดเหล็กแผ่นบริษัทละ 1 เครื่อง
ซึ่งสามารถผลิตเหล็กแผ่นได้ประมาณ 30,000 ตันต่อปี และ 30,000 ตันต่อปี ตามลำดับ
ทั้งนี้เหล็กแผ่นสามารถนำไปใช้ในอุตสาหกรรมหลายประเภท ได้แก่ อุตสาหกรรมก่อสร้าง
อุตสาหกรรมผลิตเฟอร์นิเจอร์ และ อุตสาหกรรมการต่อเรือ เป็นต้น
โดยจะนำไปใช้เป็นชิ้นส่วนในผลิตภัณฑ์ต่างๆ เช่น พื้นรอง ฉากกั้น ชั้นวางของ ตู้เอกสาร ตู้นิรภัย
และโครงสร้างเรือ เป็นต้น

-   ท่อเหล็ก (Steel Pipe)

บริษัทผลิตท่อเหล็กได้ทั้ง 3 รูปทรง ได้แก่ ท่อเหล็กทรงกลมที่มีขนาดเส้นผ่าศูนย์กลาง 1/2” - 3”
และความหนา 1.20 – 4.00 มิลลิเมตร ท่อเหล็กทรงสี่เหลี่ยมจัตุรัสที่มีขนาด 3/4” x 3/4” -
3” x 3” และความหนา 1.20 – 4.00 มิลลิเมตร และท่อเหล็กทรงสี่เหลี่ยมผืนผ้าที่มีขนาด 2” x
1” - 4” x 2” และความหนา 1.20 – 4.00 มิลลิเมตร โดยนำแผ่นเหล็กรีดร้อนชนิดม้วน (Hot
Rolled Coil) มาตัดให้เป็นเหล็กม้วนแถบเล็ก (Slitting Coil) ตามขนาดที่ต้องการ
แล้วนำมาขึ้นรูปเป็นท่อเหล็กทรงกลม ท่อเหล็กทรงสี่เหลี่ยมจัตุรัส และท่อเหล็กทรงสี่เหลี่ยมผืนผ้า
ปัจจุบัน บริษัทและบริษัทย่อยมีเครื่องจักรสำหรับผลิตท่อเหล็กบริษัทละ 2 เครื่อง
ซึ่งสามารถผลิตท่อเหล็กได้ประมาณ 48,000 ตันต่อปี และ 27,000 ตันต่อปี ตามลำดับ
ทั้งนี้ท่อเหล็กสามารถนำไปใช้ในอุตสาหกรรมหลายประเภท ได้แก่ อุตสาหกรรมก่อสร้าง
อุตสาหกรรมผลิตเฟอร์นิเจอร์ และอุตสาหกรรมยานยนต์ เป็นต้น
เพื่อนำไปใช้เป็นชิ้นส่วนในผลิตภัณฑ์ต่างๆ เช่น ท่อน้ำ ท่อร้อยสายไฟ โต๊ะ เก้าอี้ คานกันกระแทก
และเสาไฟ เป็นต้น

-   เหล็กรางรูปตัวซี (C - Channel Steel)

โดยนำแผ่นเหล็กรีดร้อนชนิดม้วน (Hot Rolled Coil) มาตัดให้เป็นเหล็กม้วนแถบเล็ก
(Slitting Coil) ตามขนาดที่ต้องการ แล้วนำมาขึ้นรูปในลักษณะรูปตัวซี
ซึ่งจะมีความหนาและความกว้างของปีกที่แตกต่างกันหลายขนาดโดยผลิตขนาดตั้งแต่ 3” – 8” นิ้ว
และมีความหนาตั้งแต่ 1.4 – 4.0 มิลลิเมตร ซึ่งได้รับมอก.เลขที่ 1128/2549 ปัจจุบัน
บริษัทและบริษัทย่อยมีเครื่องจักรสำหรับตัดเหล็กรางรูปตัวซีจำนวน 2 เครื่อง และ 3 เครื่อง
ซึ่งสามารถผลิตเหล็กรางรูปตัวซีได้ประมาณ 58,000 ตันต่อปี และ 69,000 ตันต่อปี ตามลำดับ
ทั้งนี้ส่วนใหญ่เหล็กรางรูปตัวซีสามารถนำไปใช้เป็นโครงหลังคาในอุตสาหกรรมก่อสร้าง

-   ลวดตะแกรงเหล็ก (Wire Mesh)

เป็นการนำเหล็กลวดผ่านกระบวนการดึง แล้วนำไปเชื่อมให้เป็นตะแกรงลวด
ซึ่งมีขนาดเส้นผ่าศูนย์กลางลวดตั้งแต่ 3.6 – 5.5 มิลลิเมตรและมีความกว้างสูงสุด 3.0 เมตร
ปัจจุบัน บริษัทมีเครื่องจักรสำหรับผลิตลวดตะแกรงเหล็กได้แก่ เครื่องลดขนาดขดลวด 1 เครื่อง
เครื่องดัดตรง จำนวน 6 เครื่อง และ เครื่องทอตะแกรง จำนวน 2 เครื่อง
ซึ่งสามารถผลิตลวดตะแกรงเหล็กได้ประมาณ 4,800 ตันต่อปี
และบริษัทย่อยมีเครื่องจักรสำหรับผลิตอย่างละ 1 เครื่อง ด้วยกำลังการผลิตประมาณ 1,800
ตันต่อปี ทั้งนี้ลวดตะแกรงเหล็กสามารถนำมาใช้สำหรับเสริมคอนกรีตเพื่อป้องกันการหดตัว
(Temperature Steel) หรือ ป้องกันแตกร้าว ในงานคอนกรีต และงานผิวถนน

-   ผลิตภัณฑ์เหล็กรูปพรรณอื่นๆ

บริษัทสามารถผลิตและจำหน่ายเหล็กรูปพรรณอื่นๆ เช่น เหล็กฉากพับ เหล็กแบนตัด เหล็กตัวซีพับ
และเหล็กรางพับ โดยนำแผ่นเหล็กรีดร้อนชนิดม้วน (Hot Rolled Coil)
มาตัดให้เป็นเหล็กม้วนแถบเล็ก (Slitting Coil) ตามขนาดที่ต้องการ
ซึ่งมีลักษณะการผลิตคล้ายกับการผลิตเหล็กรางรูปตัวซี แล้วนำมาพับในลักษณะรูปต่างๆ
ที่ลูกค้าต้องการ อีกทั้งบริษัทได้เพิ่มผลิตภัณฑ์ใหม่คือโครงคร่าว C-line
ที่ใช้กับงานยึดฝ้าเพดานและเหล็กแปกัลวาไนซ์ สำหรับนำไปใช้แทนไม้ระแนง
วางแผ่นกระเบื้องบนโครงหลังคา ในอุตสาหกรรมก่อสร้าง

  3.1.2 การจัดหาผลิตภัณฑ์เหล็กเพื่อจำหน่าย

นอกจากนี้บริษัทยังเป็นผู้จัดหาและจำหน่ายผลิตภัณฑ์เหล็กชนิดอื่นๆ ที่บริษัทไม่สามารถผลิตเองได้ เช่น
ท่อเหล็กชุบสังกะสี เหล็กฉาก เหล็ก H-Beam เหล็ก I-Beam เหล็กรางน้ำ เหล็กแผ่นลาย
เหล็กม้วน และเหล็กเพลาขาว เป็นต้น หรือท่อเหล็ก เหล็กรางรูปตัวซี และลวดตะแกรงเหล็ก
ซึ่งมีขนาดที่บริษัทไม่สามารถผลิตเองได้
เพื่อให้สามารถตอบสนองความต้องการอันหลากหลายของลูกค้าที่เป็นผูคาสงเหล็ก
ลูกค้าในกลุมอุตสาหกรรมก่อสราง และอุตสาหกรรมการผลิตเฟอร์นิเจอร์
เพื่อนำไปใช้เป็นโครงสร้างอาคาร บ้านพักอาศัย โรงงาน หรือสะพานต่างๆ

3.2 ภาวะอุตสาหกรรม

จากสภาวะเศรษฐกิจไทยกลับมาฟื้นตัว และมีแนวโน้มขยายตัวต่อเนื่องในระยะข้างหน้า
ประกอบกับการผลักดันโครงการลงทุนในโครงสร้างพื้นฐานขนาดใหญ่ของรัฐ ทั้งการก่อสร้างถนน,
รถไฟฟ้าหลายสาย, รถไฟความเร็วสูง
เหล่านี้จะเป็นปัจจัยผลักดันให้ความต้องการใช้เหล็กในประเทศมีทิศทางเพิ่มสูงขึ้น
ถึงแม้ราคาเหล็กจะมีความผันผวนสูง โดยได้ปรับตัวเพิ่มสูงขึ้นตั้งแต่ปลายปี 2553
ทั้งจากปัจจัยด้านสินแร่เหล็กที่มีราคาสูงขึ้นตามเศรษฐกิจที่ฟื้นตัวในหลายภูมิภาคทั่วโลก
หรือจะด้านวัตถุดิบอย่างถ่านหินโค้กที่ประสบปัญหาสถานการณ์น้ำท่วมในประเทศออสเตรเลีย
แต่เนื่องจากค่าเงินบาทที่แข็งค่า
ผู้ประกอบการก็สามารถนำเข้าเหล็กจากต่างประเทศมาแข่งขันถึงแม้จะมีความสามารถในการทำกำไรได้ไม่มากก็ตาม
หากเศรษฐกิจไทยอยู่ในช่วงที่ดี ภาคอสังหาริมทรัพย์ขยายตัว
อุตสาหกรรมเหล็กไทยย่อมมีทิศทางเติบโตขึ้นตามไปด้วย

  3.2.1 ภาวะการแข่งขัน

จากที่บริษัทมีโรงงานและสาขาตั้งอยู่ทั้งในเขตภาคใต้และภาคตะวันออกเฉียงเหนือ
ซึ่งอยู่ในทำเลที่เป็นศูนย์กลางเศรษฐกิจของแต่ละภูมิภาค
ทำให้บริษัทได้เปรียบจากการแข่งขันกับคู่ค้ารายอื่น
ทั้งผู้ประกอบธุรกิจแบบศูนย์บริการเหล็กที่ส่วนใหญ่จะมีขนาดเล็ก
หรือผู้ประกอบการผลิตท่อเหล็กและเหล็กตัวซีที่มีจำนวนน้อยรายในภูมิภาคนั้นๆ
ซึ่งบริษัทยังเน้นด้านความน่าเชื่อถือในตัวบริษัท และมีสินค้าที่หลากหลาย
ทำให้สามารถบริการและเข้าถึงลูกค้าได้ดีกว่า
อีกทั้งมาตรการที่สำนักงานมาตรฐานผลิตภัณฑ์อุตสาหกรรม (สมอ.)
เข้มงวดกวดขันกับผู้ประกอบการที่จำหน่ายผลิตภัณฑ์เหล็กที่ไม่ได้มาตรฐาน
ทำให้บริษัทเป็นผู้นำในด้านการผลิตและการจำหน่ายผลิตภัณฑ์ของภูมิภาค

  3.2.2 กลยุทธ์การตลาด

  3.2.2.1 กลยุทธ์ด้านผลิตภัณฑ์และบริการ (Product and Service)

ด้วยเป้าหมายที่จะตอบสนองความต้องการด้านผลิตภัณฑ์เหล็กที่หลากหลายของผู้บริโภค
บริษัทจึงมุ่งมั่นที่จะเป็นผู้ผลิตและผู้ให้บริการเหล็กรูปพรรณครบวงจร (One-Stop Service)
ในพื้นที่ภาคใต้และภาคตะวันออกเฉียงเหนือ โดยมีคลังสินค้า 4 แห่ง คือ จังหวัดสงขลา,
จังหวัดสุราษฎร์ธานี, จังหวัดนครราชสีมา และจังหวัดกรุงเทพมหานคร
จึงทำให้สามารถจัดส่งสินค้าได้รวดเร็วทันตามความต้องการของลูกค้า

  3.2.2.2 กลยุทธ์ด้านราคา (Price)

บริษัทมีนโยบายการกำหนดราคาจำหน่ายสินค้าที่เหมาะสม
โดยใช้เกณฑ์การพิจารณาจากราคาสินค้าตามภาวะของอุปสงค์และอุปทานของตลาดในขณะนั้น
ราคาวัตถุดิบที่ใช้ประกอบการผลิต
และแนวโน้มของภาวะของอุปสงค์และอุปทานของตลาดในอนาคตเพื่อให้ได้ราคาที่มีความเหมาะสมกับสภาวะตลาดและมีความสามารถในการแข่งขันได้
อย่างไรก็ตาม บริษัทไม่มีนโยบายการลดราคาจำหน่ายสินค้าเพื่อให้ได้เปรียบในการแข่งขัน
แต่จะเน้นคุณภาพ และความหลากหลายของผลิตภัณฑ์
ประกอบกับการให้บริการที่ดีกับลูกค้าในการตอบสนองความต้องการของลูกค้า
เพื่อสร้างความแตกต่างกับคู่แข่งมากกว่าการใช้ราคาในการแข่งขัน

  3.2.2.3 กลยุทธ์ด้านการจำหน่ายและช่องทางการจำหน่าย (Place)

ปัจจุบัน บริษัทมีช่องทางในการจัดจำหน่ายที่เป็นตัวแทนการจัดจำหน่ายทั้งผู้ค้าส่งและผู้ค้าปลีก
ซึ่งครอบคลุมในภาคใต้ประมาณ 200 ราย และภาคตะวันออกเฉียงเหนือประมาณ 150 ราย
เนื่องด้วยบริษัทเป็นผู้ผลิตเหล็กรูปพรรณที่มีโรงงานตั้งอยู่ในภาคใต้และภาคตะวันออกเฉียงเหนือซึ่งสะดวกต่อการคมนาคม
เป็นผลให้บริษัทสามารถให้บริการแก่ลูกค้าได้อย่างต่อเนื่อง
และจัดส่งสินค้าได้รวดเร็วกว่าผู้จัดหาผลิตภัณฑ์เหล็กรายอื่น
อีกทั้งบริษัทสร้างและรักษาความสัมพันธ์อันดีต่อตัวแทนการจัดจำหน่ายทั้งผู้ค้าส่งและผู้ค้าปลีก
จึงเป็นการยากที่จะมีบริษัทคู่แข่งขันรายใหม่เข้ามาแย่งส่วนแบ่งทางการตลาดของบริษัท

  3.2.2.4 กลยุทธ์ด้านการส่งเสริมการขาย (Promotion)

บริษัทมีนโยบายในการส่งเสริมการขายให้กับลูกค้าทั้งประเภทผู้ค้าส่งและผู้ค้าปลีก ได้แก่
การพิจารณาให้ส่วนลดแก่ลูกค้ารายใหญ่ที่มีการสั่งซื้อในปริมาณสูง
หรือลูกค้าที่มีฐานะการเงินและประวัติการชำระเงินที่ดี
มีการโฆษณาและประชาสัมพันธ์เพื่อส่งเสริมชื่อเสียงของยี่ห้อสินค้า (Brand Awareness and
Acceptance) ให้เป็นที่รู้จักและเป็นที่ยอมรับ โดยบริษัทได้จัดให้มีการทำประชาสัมพันธ์ผ่าน
Website ของบริษัท (www.ss.co.th) รวมถึงการเข้าพบกลุ่มลูกค้าเป้าหมายโดยตรง เป็นต้น

  3.2.3 ลักษณะลูกค้า

ลูกค้าและตัวแทนจำหน่ายของบริษัทในพื้นที่ภาคใต้มีจำนวนประมาณ 200
รายและพื้นที่ภาคตะวันออกเฉียงเหนือมีจำนวนประมาณ 150 ราย
โดยลักษณะของลูกค้าส่วนใหญ่ประมาณร้อยละ 80 ของรายได้จากการขายเป็นกลุ่มผู้ค้าส่ง
(Wholesalers) คือการซื้อเพื่อนำไปจำหน่ายต่อให้ผู้บริโภค
ลูกค้าและตัวแทนจำหน่ายกลุ่มนี้ประกอบธุรกิจศูนย์บริการเหล็ก, ธุรกิจก่อสร้าง,
และธุรกิจเฟอร์นิเจอร์ ซึ่งบริษัทรักษาความสัมพันธ์อันดีกับลูกค้าทุกประเภท
และไม่มีการพึ่งพาลูกค้ารายใดรายหนึ่งที่มียอดจำหน่ายเกินกว่าร้อยละ 30 ของรายได้จากการขาย

3.3 การจัดหาวัตถุดิบและผลิตภัณฑ์

  3.3.1 วัตถุดิบ

วัตถุดิบหลักที่ใช้ในการผลิตเหล็กรูปพรรณต่างๆ เช่น เหล็กแผ่น ท่อเหล็ก
และเหล็กรางตัวซีมาจากเหล็กแผ่นรีดร้อนชนิดม้วน (Hot Rolled Coil)
และลวดตะแกรงเหล็กมาจากเหล็กลวด (Wire Rod)
ซึ่งบริษัทได้ทำการซื้อเหล็กประเภทดังกล่าวจากผู้ผลิตและจำหน่ายเหล็กในประเทศ
โดยพิจารณาจากเงื่อนไขต่างๆ ทั้งในด้านความน่าเชื่อถือในการจัดหาและส่งมอบสินค้า
คุณภาพของวัตถุดิบในราคาที่เหมาะสม และมีการโดยอ้างอิงราคาเหล็กประเภทนั้นๆ
จากตลาดภายในประเทศเป็นหลัก โดยจะสั่งซื้อวัตถุดิบล่วงหน้า 15-45 วัน ในราคา ปริมาณ
และคุณภาพที่ตกลงกันไว้ก่อนล่วงหน้า
เพื่อให้ได้วัตถุดิบในปริมาณที่เพียงพอและมีคุณภาพตรงตามความต้องการของลูกค้า ในปี 2553
บริษัทได้ปรับเปลี่ยนการดำเนินธุรกิจหลักของบริษัทย่อยมาเป็นรับจ้างผลิตและจำหน่ายผลิตภัณฑ์เหล็กให้กับบริษัท(ซึ่งเป็นบริษัทแม่)
ตั้งแต่เดือนกรกฎาคม 2553 ที่ผ่านมา ดังนั้นบริษัทจึงเป็นผู้จัดการหาวัตถุดิบทั้งหมด
อีกทั้งบริษัทมีนโยบายที่จะสั่งซื้อเหล็กแผ่นรีดร้อนชนิดม้วนและผลิตภัณฑ์เหล็กประเภทอื่นในแต่ละครั้งมีปริมาณมากพอต่อการผลิต
และการได้ส่วนลดราคาจากผู้ผลิต โดยมีสัดส่วนเฉลี่ยในแต่ละปีประมาณร้อยละ 70-85
ของการสั่งซื้อวัตถุดิบทั้งหมด โดยสั่งซื้อจากผู้ผลิตในประเทศซึ่งในปัจจุบันมี 3 ราย ได้แก่
บมจ.สหวิริยาสตีลอินดัสตรี บมจ.จี สตีล และบมจ.จี เจ สตีล
ซึ่งผู้ผลิตและจำหน่ายรายดังกล่าวสามารถผลิตเหล็กแผ่นรีดร้อนชนิดม้วนได้คุณภาพและมาตรฐานตรงตามความต้องการของบริษัทในราคาซื้อที่เหมาะสม
สำหรับเหล็กประเภทอื่นๆ ที่บริษัทจัดหาเพื่อจำหน่ายได้แก่ ท่อเหล็กชุบสังกะสี เหล็กฉาก เหล็ก
H-Beam เหล็ก I-Beam เหล็กรางน้ำ เหล็กแผ่นลาย เหล็กม้วน และเหล็กเพลาขาว เป็นต้น

  3.3.2 นโยบายสินค้าคงคลัง

บริษัทมีนโยบายจัดเก็บวัตถุดิบที่เป็นเหล็กแผ่นรีดร้อนและเหล็กลวดสำหรับการผลิตประมาณ 15-30
วัน เพื่อลดความเสี่ยงจากความผันผวนของราคา
และเพื่อให้มีปริมาณเพียงพอสำหรับการผลิตได้อย่างต่อเนื่อง ในการบริหารสินค้าคงคลัง
บริษัทมีคลังสินค้าอยู่ 4 แห่ง คือ จังหวัดสงขลา (บริเวณโรงงานของบริษัท) ,
จังหวัดสุราษฎร์ธานี, จังหวัดนครราชสีมา และจังหวัดกรุงเทพ ซึ่งจัดเก็บผลิตภัณฑ์เหล็กได้ประมาณ
11,550 ตัน, 5,000 ตัน, 12,000 ตัน และ 2,000 ตัน ตามลำดับ
ทั้งนี้การที่บริษัทมีการสำรองสินค้าคงคลังในปริมาณดังกล่าว
ทำให้บริษัทสามารถส่งมอบสินค้าให้กับลูกค้าในทันที และให้บริการลูกค้าได้อย่างต่อเนื่อง

  3.3.3 การผลิต

บริษัทใช้นโยบายการผลิตตามคำสั่งซื้อของลูกค้า (Made to Order)
และการผลิตเพื่อกักเก็บไว้เป็นสินค้าคงคลังพร้อมจำหน่าย
โดยเริ่มต้นวางแผนในการผลิตจากฝ่ายขายที่รับคำสั่งซื้อสินค้าจากลูกค้า
ต่อจากนั้นฝ่ายผลิตจะพิจารณาปริมาณการผลิตจากคำสั่งซื้อที่ได้รับ
ประกอบกับประมาณการความต้องการของผลิตภัณฑ์เพื่อก่อให้เกิดความคุ้มค่าในการผลิต (Economy
of Scale) ระยะเวลาในการผลิต
และปริมาณวัตถุดิบที่ต้องใช้ซึ่งฝ่ายจัดซื้อจะเป็นผู้ดำเนินการจัดซื้อวัตถุดิบให้ได้ตามคุณภาพ
และปริมาณที่ลูกค้าต้องการ สำหรับการผลิตนั้น โรงงานสามารถเปิดดำเนินการผลิตได้ตลอด 20
ชั่วโมงต่อวัน ซึ่งช่วงเวลาการผลิตจะแบ่งเป็น 2 กะโดยใช้คนงานหมุนเวียนสลับกันไป
และเมื่อได้สินค้าสำเร็จรูปแล้ว
ฝ่ายตรวจสอบจะเข้าไปดำเนินการทดสอบคุณภาพสินค้าที่กำหนดไว้ตามมาตรฐานอุตสาหกรรมและนโยบายควบคุมคุณภาพของบริษัท
ก่อนที่จะจัดเก็บไว้ในคลังสินค้าเพื่อส่งมอบให้กับลูกค้า

ตารางแสดงกำลังการผลิตและอัตราการใช้กำลังการผลิตของบริษัทและบริษัทย่อยในปี 2551-2553

  ------------------------------------------------------------------------------------
  กำลังการผลิต            บริษัท                          บริษัทย่อย                 
  --------------------- --------- --------- --------- ----------- ----------- --------
                        ปี 2551    ปี 2552    ปี 2553    ปี 2551      ปี 2552      ปี 2553*

  เหล็กม้วนแถบเล็ก                                                               

  กำลังการผลิตเต็มที่ (ตัน)   120,000   120,000   120,000   54,000      54,000      54,000

  ปริมาณการผลิตจริง (ตัน)   33,943    44,204    44,261    32,522      42,781      46,450

  อัตราการใช้กำลังการผลิต   28.29     36.84     36.88     60.23       79.22       86.02
  (ร้อยละ)                                                                     

  เหล็กแผ่น                                                                     

  กำลังการผลิตเต็มที่ (ตัน)   30,000    30,000    30,000    30,000      30,000      30,000

  ปริมาณการผลิตจริง (ตัน)   3,174     5,715     4,182     454         290         1,131

  อัตราการใช้กำลังการผลิต   10.58     19.05     13.94     1.51        0.97        3.77
  (ร้อยละ)                                                                     

  เหล็กรางรูปตัวซี                                                                

  กำลังการผลิตเต็มที่ (ตัน)   58,000    58,000    58,000    **68,000    80,000      80,000

  ปริมาณการผลิตจริง (ตัน)   19,419    22,469    22,809    19,032      20,711      18,247

  อัตราการใช้กำลังการผลิต   33.48     38.74     39.33     27.99       25.89       22.81
  (ร้อยละ)                                                                     

  ท่อเหล็ก                                                                      

  กำลังการผลิตเต็มที่ (ตัน)   48,000    48,000    48,000    ***24,500   27,000      28,500

  ปริมาณการผลิตจริง (ตัน)   14,157    20,609    20,970    13,287      20,496      27,197

  อัตราการใช้กำลังการผลิต   29.49     42.94     43.69     54.23       75.91       95.43
  (ร้อยละ)                                                                     

  เหล็กแบนพับ                                                                   

  กำลังการผลิตเต็มที่ (ตัน)   5,000     5,000     5,000                             

  ปริมาณการผลิตจริง (ตัน)   93        91        26                                

  อัตราการใช้กำลังการผลิต   1.86      1.82      0.52                              
  (ร้อยละ)                                                                     

  ลวดตะแกรงเหล็ก                                                               

  กำลังการผลิตเต็มที่ (ตัน)   4,800     4,800     4,800                 ****1,800   1,800

  ปริมาณการผลิตจริง (ตัน)   2,163     2,942     2,726                 199         690

  อัตราการใช้กำลังการผลิต   45.06     61.29     56.79                 11.06       38.33
  (ร้อยละ)                                                                     
  ------------------------------------------------------------------------------------

หมายเหตุ

* บริษัทย่อยเปลี่ยนธุรกิจหลักมาเป็นรับจ้างผลิตและจำหน่ายผลิตภัณฑ์เหล็กให้กับบริษัท (บริษัทแม่)
ตั้งแต่เดือนกรกฎาคม 2553

** กำลังการผลิตเต็มที่เพิ่มขึ้นจาก 32,000 ตันต่อปี เป็น 80,000 ตันต่อปีในเดือนเมษายน ปี
2551

*** กำลังการผลิตเต็มที่เพิ่มขึ้นจาก 24,000 ตันต่อปี เป็น 27,000 ตันต่อปีในเดือนพฤศจิกายน ปี
2551

**** บริษัทย่อยเริ่มทำการผลิตในเดือนพฤศจิกายน 2552

ในปี 2553
ปริมาณการผลิตจริงของบริษัทย่อยปรับเพิ่มขึ้นเล็กน้อยตามปริมาณการจำหน่ายโดยรวมของบริษัท

3.4 ผลกระทบต่อสิ่งแวดล้อม

บริษัทและบริษัทย่อยให้ความสำคัญในการตรวจสอบสภาพโรงงาน
และสภาพแวดล้อมอย่างสม่ำเสมอทุกปี สำหรับมลภาวะทางเสียงจากกระบวนการผลิต
บริษัทและบริษัทย่อยมีการป้องกันและควบคุมอันตรายด้านเสียง โดยกำหนดให้พนักงานที่ทำงานอยู่
ต้องใช้อุปกรณ์ป้องกันเสียง เช่น Ear Muff ตลอดระยะเวลาการทำงาน

ทั้งนี้
บริษัทและบริษัทย่อยไม่เคยมีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อมและไม่เคยได้รับการตักเตือนจากหน่วยงานของรัฐตาม
พรบ.โรงงานและพรบ. ส่งเสริมและรักษาสิ่งแวดล้อม

3.5 งานที่ยังไม่ได้ส่งมอบ

ณ วันที่ 31 ธันวาคม 2553 บริษัทไม่มีงานคงค้างที่ยังมิได้ส่งมอบ